Diari Oficial de la Generalitat Valenciana


Sumari del DOGV 6571, del 22-07-2011 (2011/7757)

Notificació de la sentència dictada en el judici de divorci contenciós número 1771/2008.
----------------------------------------------------------------------------------------

### Dades del document

Número de DOGV
:   6571

Data del DOGV
:   22-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7757


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici de divorci contenciós número 1771/2008. [2011/7757]  
Divorci contenciós 001771/2008  
Part demandant: Amanda Sánchez Zafra.  
Part demandada: José Felix Londoño Sarmiento.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
1. Estime de forma íntegra la demanda, presentada la procuradora dels tribunals la senyora Devesa Partera, en nom i representació d'Amanda Sánchez Zafra contra José Felix Londoño Sarmiento, en rebel·lia en les actuacions, i dispose el divorci del seu matrimoni.  
2. Dispose l' adopció de las mesures definitives següents:  
Primer. Els litigants podran viure separats, cessant la presumpció de convivència conjugal.  
Segon. La revocació dels consentiments i poders que qualsevol dels cònjuges haguera atorgat a l'altre, i cessa la possibilitat de vincular béns privatius de l'altre cònjuge en l'exercici de la potestat domèstica.  
  
Tercer. Atribuïsc la guarda i custòdia de la menor a la mare i la pàtria potestat s'exercirà conjuntament per ambdós progenitors.  
Quart. El règim de visites del pare serà el següent:  
El pare tindrà dret a gaudir de la companyia de la seua filla caps de setmana alterns des de les 10.00 hores del dissabte a les 20.00 hores del diumenge.  
Les vacances es distribuiran de la manera següent:  
Estiu: El pare tindrà la seua filla durant quinze dies del mes d'agost, amb caràcter alternatiu respecte de les vacances estivals que pel mateix període de quinze dies haurà de passar la filla amb sa mare. Si no hi ha acord, correspondrà al pare la primera quinzena dels anys parells i la segona quinzena del mes d'agost en els anys senars.  
  
Nadal i Setmana Santa: El pare tindrà amb ell la seua filla la meitat del període de vacances amb caràcter alternatiu, els anys parells la tindrà durant la primera meitat de les vacances i en els anys senars la segona meitat. Tenint en compte que la primera meitat de les vacances nadalenques comprén des de les 10.00 hores del dia 24 de desembre a les 20.00 hores del dia 30 de desembre, ambdós inclusius; i la segona meitat comprén des de les 10.00 hores del 31 de desembre a les 20.00 hores del dia 6 de gener, ambdós inclusius.  
Els lliuraments i recollides de la menor es realitzaran en el domicili matern. Els pares estaran obligats a comunicar qualsevol incidència que ocorra amb la menor i aportaran d'igual manera l'adreça i el telèfon dels domicilis respectius.  
Els pares que no estiguen en companyia de la seua filla podran comunicar-se amb aquesta per qualsevol mitjà sempre que no es tracte d'hores intempestives.  
Cinqué. Es fixa a càrrec del pare una pensió d'aliments a favor de la filla menor de 195 euros al mes, que es pagarà per mesos anticipats els cinc primers dies del mes en el compte que designe la mare a l'efecte. Aquesta quantitat s'actualitzarà anualment conforme a l'índex de preu de consum.  
Les despeses extraordinàries, entenent-se com a tals totes les derivades de les activitats extraescolars o aquelles relacionades amb estudis en el centre docent, així com altres despeses mèdiques que es puguen produir, seran satisfetes a mitges entre ambdós progenitors, no obstant això, la mare haurà d'avisar amb l'antelació suficient al pare (atenent a cada supòsit).  
3. No faig imposició de les costes a cap de les parts, per això cadascuna pagarà les costes causades a instàncies seues i les comunes a mitges.  
Aquesta resolució, una vegada siga ferma, es notificarà d'ofici al registre civil corresponent.  
S'unirà una testimoniança d'aquesta resolució a les actuacions principals i se'n portarà l'original al llibre de sentències d'aquest Jutjat.  
Notifiqueu aquesta resolució judicial a les parts i advertiu-los que s'hi pot interposar un recurs d'apel·lació contra aquesta resolució judicial dins dels cinc dies següents a la notificació, el qual cal interposar davant d'aquest Jutjat i serà resolt per l'Audiència Provincial d'Alacant. Per a interposar aquest recurs, la part haurà de dipositar en el compte del jutjat la quantitat de 50 euros. L'admissió del recurs requereix que, en preparar-se, s'haja consignat en l'oportuna entitat de crèdit i en el «compte de dipòsits i consignacions» obert a nom del Jutjat, la quantitat objecte de dipòsit, cosa que s'haurà d'acreditar. No s'admetrà a tràmit cap recurs que no tinga el dipòsit constituït. El Ministeri Fiscal quedarà exempt de constituir el dipòsit. Si la persona que recorre haguera causat un defecte, omissió o error en la constitució del dipòsit, es concedirà a la part el termini de dos dies per a l'esmena del defecte, amb aportació si pertoca de documentació acreditativa. Si no ho fa, es dictarà una interlocutòria que pose fi al tràmit del recurs, o que no admeta la demanda, i queda ferma la resolució impugnada (DA 15a de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).  
Aquesta és la meua sentència, que pronuncie, mane i firme, en el dia de la seua data».  
Atés que es desconeix el domicili o la residència actuals de la part demandada, mitjançant la resolució del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis d'aquest Jutjat o butlletí oficial per a portar a efecte la diligència de notificació de la sentència a la part demandada.  
  
Torrevieja, 9 de juny de 2011.- La secretària judicial: Eva Fernández Puga.